হ্নীলা উচ্চ বিদ্যালয়

হ্নীলা  উচ্চ বিদ্যালয় বাংলাদেশের কক্সবাজার জেলার টেকনাফ উপজেলার হ্নীলা ইউনিয়নের  একটি শিক্ষা প্রতিষ্ঠান। বিদ্যালয়টি ১৯৪৬ খ্রিষ্টাব্দে প্রতিষ্ঠিত হয় এবং পাকিস্তান সরকার কর্তৃক ১৯৬৭ খ্রিষ্টাব্দে সরকারি এম পিও ভুক্ত  করা হয় হয়।  এটি হ্নীলার পুরান বাজার ফুলের ডেইল এলাকার হাইস্কুল রোডে অবস্থিত।

ইতিহাস
বিদ্যালয়টি একটি বেসরকারি মাধ্যমিক শিক্ষা প্রতিষ্ঠান যা চট্টগ্রাম বোর্ডের অধীনে পরিচালিত হয়। ১৯৪৬ সালের দিকে হ্নীলার কিছু শিক্ষানুরাগী মানুষদের হাত ধরে হ্নীলা উচ্চ বিদ্যালয়ের যাত্রা শুরু হয় এর মধ্যে প্রধান ছিলেন তৎকালীন টেকনাফ উপজেলার প্রথম গ্রাজুয়েট বি এ কালাম। জানুয়ারী, ১৯৬৭ সালে এটি পাকিস্তান সরকার কর্তৃক মাধ্যমিকে স্বীকৃতি লাভ করে। এটি মাসিক পে অর্ডার (এমপিও) ভুক্ত প্রতিষ্ঠান এবং (এমপিও) সুবিধায় প্রতিষ্ঠানটির অন্তর্ভুক্তির জন্য সরকারী নিবন্ধন নম্বর হলো ৩০৬০৩১৩০১।

বিদ্যালয় প্রাঙ্গণ
বিদ্যালয়টি মোট আড়াই একর জমির উপর প্রতিষ্ঠিত। বিদ্যালয়ে মোট চারটি একাডেমিক ভবন রয়েছে। যেগুলোর প্রত্যেকটি দুতলাতে বিভক্ত। ভবনগুলোতে শ্রেণি কক্ষ, প্রধানশিক্ষক কক্ষ, ১টি ল্যাব এবং শিক্ষকদের জন্য ১টি শিক্ষক মিলনায়তনকক্ষ রয়েছে। হ্নীলা উচ্চ বিদ্যালয়ের ক্যাম্পাস মাঠে রয়েছে শহিদ মিনার। ক্যাম্পাস মাঠ ছাড়াও প্রায় ৩ একর পরিমাণের একটি মাঠ রয়েছে এই বিদ্যালয়ের নামে।

শিক্ষা কার্যক্রম
হ্নীলা উচ্চ বিদ্যালয়ে ষষ্ঠ শ্রেণি থেকে দশম শ্রেণি পর্যন্ত  ১৩৩১ জন ছাত্র-ছাত্রী নিয়মিত অধ্যায়ন করে। ২৫ জনেরও অধিক শিক্ষকদের দ্বারা সকাল  সাড়ে আটটা থেকে দুপুর একটা পর্যন্ত পাঠদান চলে। বিদ্যালয়টিতে মোট ৩৪ জন শিক্ষক–শিক্ষিকা ও কর্মচারী রয়েছে। প্রতিষ্ঠানটিতে ষষ্ঠ থেকে দশম শ্রেণি পর্যন্ত ছেলে–মেয়ে উভয়ের অধ্যয়নের সুযোগ রয়েছে।

সহ শিক্ষা কার্যক্রম
 বাংলাদেশ স্কাউটস
 গার্ল গাইডস
 বিএনসিসি
 রেডক্রিসেন্ট

 আরও দেখুন 
 বাংলাদেশের বিদ্যালয়ের তালিকা
 টেকনাফ সরকারি কলেজ
 হাজী মুহাম্মদ নছীম 

 তথ্যসূত্র 

বিষয়শ্রেণী:কক্সবাজার জেলার বিদ্যালয়
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান